SAL kanselleer ook streeksvlugte | Maroela Media
Die Suid-Afrikaanse Lugdiens (SAL) het aangekondig dat hy nou ook sy Afrika-streeksvlugte gekanselleer het in die lig van die nuwe koronavirus (Covid-19).
Tlali Tlali, SAL-woordvoerder, het gesê nadat die lugdiens Vrydag aangekondig het dat hy al sy internasionale vlugte met onmiddellike inwerkingtreding kanselleer, was daar onmiddellik 'n drastiese vermindering in die aanvraag na Afrika-streeksvlugte.
Die SAL se internasionale vlugte en Afrika-streeksvlugte is nou tot 31 Mei gekanselleer ter ondersteuning van die regering se reisverbod om die oordrag van Covid-19 te probeer beperk.
"Die SAL is deel van 'n netwerk wat beteken dat 'n beduidende deel van die vraag na plaaslike besprekings gevoed word deur passasiers wat na of van internasionale bestemmings reis.
"Die opskorting van die internasionale vlugte het daartoe gelei dat die lugredery nie sy normale netwerk kon bedryf nie. Dit het weer daartoe gelei dat die bedryf van streeksvlugte nie meer kommersieel lewensvatbaar was nie," het Tlali gesê.
Vlugte na Accra (Ghana), Lusaka (Zambië), Harare (Zimbabwe), Victoria Falls (Zimbabwe), Windhoek (Namibië), Lagos (Nigerië) en Entebbe (Uganda) is reeds gekanselleer. Vlugte na Mauritius sal vandag nog voortgaan voor dit ook gekanselleer word.
Die SAL se besluit beteken dat die lugdiens vir nou slegs tussen Johannesburg en Kaapstad sal vlieg.
koronavirus SAL Suid-Afrikaanse Lugdiens
Besoekers van hoërisikolande die deur gewys
Ma in hof na seun (6) per ongeluk huiswerker skiet
Dankie tog dat Interkaap getrou is aan sy klant.
Dit wil voorkom of al die ander dienste, 'n rol het in La donna mobile…
Intussen stroom onwettige immigrante tussen die bome deur oor die honderde kilometer lange muurlose Suid-Afrikaanse grens met sy buurlande. Grap van die jaar. Intussen, wat doen die SANDF?
Ek dink nie dit verg 'n groot gees om te raai dat dit sal die SAL verseker nie beskore wees om op 1 Junie en daarna sy vlerke ooit weer te sprei nie.
31 Mei, IS Republiekdag (dit word sedert 1994 net nie meer herdenk nie) en dit lyk my daardie dag kom nou met mening terug om die eens trotse lugredery by te staan, om op daardie einste dag, die land, wat hom in die grond in bestuur het, met 'n laaste verbyvlug, onder die Nuwe Suid-Afrikaanse vlag, te groet.